આ સરવેમાં અડધા કરતાં વધુ નિષ્ણાતોએ જણાવ્યું હતું કે ચાલુ કેલેન્ડર વર્ષમાં ભારતના ચલણ માટે 73 નીચી મર્યાદા બની શકે છે. એક નિષ્ણાતે જણાવ્યું હતું કે ડોલર સામે રૂપિયો ગબડીને 74ના સ્તર સુધી જઈ શકે છે. DBS બેન્કના હેડ (માર્કેટ ફોર ઇન્ડિયા) આશિષ વૈદ્યે જણાવ્યું હતું કે, “મજબૂત થતા ડોલર સામે ઊભરતાં બજારોની સ્થિતિ વધુ કથળશે તો તેની અસર ભારતને પણ થશે અને રૂપિયા પર વધુ દબાણ આવશે. ક્રૂડ ઓઇલના ભાવમાં વધારો ચાલુ રહેશે ત્યાં સુધી રૂપિયો દબાણ હેઠળ રહેશે.”